Daar's toe nie 'n slang in die gras nie... | Maroela Media
Foto. Facebook via News, Accidents,Robberies & Incidents.
'n Reuseluislang het Vrydag vir groot pret gesorg in 'n supermark in Komatipoort in Mpumalanga.
Martie Esnouf, assistent-bestuurder van Spar op dié dorp, het aan Maroela Media vertel dat een van die werkers gister op die 4 m lange luislang afgekom het terwyl hulle besig was om yskaste reg te pak.
"Ons yskaste was buite werking en ons het mense ingekry om dit te kom herstel. Van die voorraad was reeds teruggepak en hulle was nog besig toe die werker die slang gewaar," het Esnouf gesê.
"Ek het hom eers nie geglo nie, maar toe is dit regtig daar. Hy was te groot en het agter 'n pak jogurt vasgesit. Die slang wou dalk lankal al wegkom maar kon nie ontsnap nie."
'n Slangvanger is ontbied en die slang is verwyder. Volgens Esnouf sal die slang gemonitor word en in die wildtuin vrygelaat word.
"Van ons werkers het die slang al gewaar in die gebied agter Spar. Ek bedoel, dis Komatipoort. Mense hier weet van slange. Ons vermoed hy was agter 'n kat aan – ons het nogal 'n probleem met katte hier," het Esnouf gesê.
Die slang het vermoedelik deur 'n drein toegang tot die yskas gekry.
Aggeneeeeeee ek beskuit my self net daar…!!!!
Daar is 'n plek oop in Malema se huis hoor ek om hom te gaan vry laat.
Hulle moes die luislang vir 'n maand "gehuur" het om hulle kat-probleem op te los!! Hy sou hulle nie pla nie, want die katte sou hom besig gehou het!!! Hulle moet net 'n paar katte oorhou sodat die muise en rotte nie die oorhand kry nie!!